Боровница (стрип)
Боровница је серија кратких хумористичких карикатуралних стрипова које црта хрватски стрипар Дарко Мацан. У загребачкој Модрој ласти излазио је од 1992. до 2011. године. У Вечерњем листу излазила је од 2010. до 2011. године. 

Први стрип Боровница нацртан је 1990. године, али тада је био штампан у црно-бијелој боји. Неколико година касније стрип је рађен и штампан у боји.

Ликови 
 Боровница: Увијек носи ружичасту хаљину с црним тачкама. Јако је непристојна и љутита те насилнички настројена, али ипак има пуно пријатеља. Боји се паукова. Обожава Хонести Чејс. Има плаве очи. Често се свађа с братом Кестеном.
 Орашчић: Боровничин (не)пријатељ. није толико паметан колико би волио бити.
 Пипун: Дебео и пати због тога. Мрзи рођендане и није га брига за десет пара.
 Кестен: Боровничин млађи брат. Мала панкерска злоба.
 Разредница: Презире Боровницу. Воли кад Боровница није у њеној близини. 
 Боровничина мама: Блага према дјеци, али се понекад разљути. Има фобије из дјетињства.
 Боровничин тата: Благ према дјеци, тешко му је рећи "Не". Размазио дјецу.
 Боровничина бака: Слична је Боровници кад одрасте по карактеру. Воли људима наносити бол. Воли Боровницу.
 Мандарина: Дива. Воли гламурозну одјећу и обућу.
 Банана: Мирна и доброћудна. Одјевена у одјећу из 1960-их.
 Ана: У стрипу се појављује само једном. Свира клавир. Њен је клавир жив.
 Орашчићева мама: Има плаву косу, али осим тога доста личи на Орашчића. Појављује се само једном, у 1992.

Албуми 
Издавач Ментор издао је четири албума Боровнице у боји у самосталној библиотеци те црно-бијеле каишеве Боровнице као шести број библиотеке Малик Стриптилинић.
 Боровница - ...рани дани! (2008)
 Боровница - ...против Паје Паука! (2005)
 Боровница - ...предводи чопор! (2007)
 Боровница - ...за свађу је потребно двоје! (2009)
 Боровница - ...са зла на горе! (2011)
 Боровница - ...сама себи узор! (2012)

Албуми су А4 формата и могу се наћи у тврдом или брошираном увезу.

 Малик Стриптилинић 6: Боровница - пасице (2007)

Броширани увез, 210x90 мм

Промјене у естетици 
За разлику од раних епизода, касније су Боровничине очи чешће нацртане са зјеницама. Први цртеж Боровнице ју је представио као дјевојчицу краћег репа и бијеле хаљинице (те упитне висине). У каснијим епизодама цртежи су чистији, без превише детаља и текстуре те обојене површине често нису омеђене.

Гостовања 
Боровница је 2009. године била на плакату за Макарски фестивал стрипа. Боровница је требало да се појави 1995. на плакату за фестивал анимираних филмова у Загребу.

Ствараоци

Критичка рецепција 

„Дарко Мацан остаје духовит, интересантан и на известан начин племенит – што колорни стрип албум о Боровничиним авантурама потврђује сваком таблом.” — Васа Павковић, Бестселер, 2006.

„Боровница је савремена девојчица, немогуће дугог коњског репа, која се креће у миљеу школе, куће и другара, а хумор је особен и примерен и деци и одраслима.” — Живојин Тамбурић

„Боровница, анархисткиња и вундеркинд заробљен у телу мале алапаче, доказ је здравља и виталности једне важне стрипске форме – француског манира хумора на једној страни. Сваки елеменат Мацановог приповедања и цртежа, те Тикулиновог колора, лични су и ауторски, али добро исклесани у занатској форми, достојно и непосредно настављајући традиције Греговог и Франкеновог нараштаја.” — Зоран Стефановић

Извори 

Стрип јунаци
Стрипови за децу
Измишљени ликови
Хрватски стрип